9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 249 της 5/12 Απρ. 1979 (ΦΕΚ Α΄ 70) Περί τροποποιήσεως του Β.Δ. 923/65 «περί τροποποιήσεως του υπ’ αριθ. 669/61 Β.Δ/τος περί των προϋποθέσεων ενισχύσεως απροστατεύτων παίδων».  Έχοντες υπ’ όψει: 1.Τας διατάξεις της παρ. 2 του άρθρ. 3 του Νόμ. 4051/1960 «περί ενισχύσεως απροστατεύτων παίδων». 2.Το Β.Δ. 923/65 «περί τροποποιήσεως του υπ’ αριθ. 669/1961 Β.Δ/τος «περί των προϋποθέσεων ενισχύσεως απροστατεύτων παίδων». 3.Την υπ’ αριθ. 1160/1978 γνωμοδότησιν του Συμβουλίου της Επικρατείας, προτάσει των επί των Οικονομικών και Κοινωνικών Υπηρεσιών Υπουργών αποφασίζομεν: Άρθρον μόνον.-Η προβλεπομένη γνωμάτευσις υπό του άρθρ. 1 του Β.Δ.923/65 «περί τροποποιήσεως του υπ’ αριθ. 669/61 Β.Δ/τος περί των προϋποθέσεων ενισχύσεως απροστατεύτων παίδων» του οικείου Νομιάτρου δια τον καθορισμόν του ποσοστού αναπηρίας των ανικάνων προς εργασίαν γονέων, εκδίδεται εφεξής και υπό ιατρών Νοσηλευτικών Ιδρυμάτων και Υγειονομικών Σταθμών Αγροτικών ιατρών ή και εφ’ όσον δεν υπάρχουν οι ανωτέρω ιατροί, υπό ιδιωτών ιατρών.   